**Eugenius II** oli paavst 824–827. Ta oli 99. paavst.

Eugenius oli pärit Roomast. "Liber Pontificalise" varasemates väljaannetes on teda nimetatud Boemundi (Boemondo) pojaks. Ta võis Salvador Miranda andmetel olla seotud ka Savelli suguvõsaga.

Eugenius ordineeriti paavst Leo III poolt 816. aasta paiku preestriks. Ta oli Santa Sabina ülempreester (kardinalpreester).

Paavstiks saamine
-----------------

Eugenius II valiti paavstiks 6. juunil 824. Kirikuajaloolane J. N. D. Kelly annab tema võimalikuks valimispäevaks aga 5. juuni, Salvador Miranda andmetel võidi ta valida millalgi veebruari ja mai vahelisel ajal, kuid pühitseti ametisse enne 6. juunit.

Paavst Paschalis I surma järel puhkesid Roomas rahutused, mille järel soovis aadel seada paavstiks oma ja vaimulikkond oma kandidaadi. Frangi keisri nõuniku munk Wala eestvedamisel määras aadel paavstiks Eugeniuse, kuigi 769. aasta sinodi otsusega pidid paavsti valima vaid kardinalpreestrid ja diakonid, kelle kandidaat oli kardinalpreester Sisinnus (Zizinnus, Zinzinnus.)

Suhted Frangi riigiga
---------------------

Eugenius II teatas oma saamisest paavstiks Frangi keisrile Ludwig Vagale. Ühtlasi tunnustas uus paavst keisri suveräänsust Kirikuriigi üle ja andis keisrile lojaalsusvande.

Augustis 824 saabus Rooma Frangi kaaskeiser Lothar, kelle ülesandeks oli linnas taastada kord. Lothar lubas tagasi pöörduda Paschalis I ajal Roomast pagendatud isikutel.

11. novembril 824 avaldas Lothar Rooma konstitutsiooni, mille alusel anti immuniteet paavsti või keisri protektsiooni all olevatele isikutele. Konstitutsiooni alusel seati ametisse komisjon, mille koosseisu kuulusid üks keisri ja üks paavsti määratud ametnik. Konstitutsioon sätestas ka, et paavsti valimistel võivad taas osaleda ilmikud, kes Stephanus III otsusega 769. aastal kõrvaldati paavsti valimistelt. Lisaks peab paavstiks saanud isik enne ametisse pühitsemist andma lojaalsusvande keisri legaadile, kõik Kirikuriigi kodanikud peavad aga keisrile andma kuulekusvande. Eugenius II kinnitas need sätted 14.–15. novembril 826 Roomas peetud sinodil.

Pilditüli
---------

824 kirjutas Bütsantsi keiser Michael II Ludwig Vagale kirja, milles selgitas pilditüli tagamaid ja nõudis läände põgenenud munkade saatmist tagasi Bütsantsi.

Ludwig saatis Rooma saadikud, et need katsuksid paavsti veenda langetama pilditüli osas kompromissi, kuid paavst kinnitas, et järgib Nikaia II kirikukogu otsuseid. 1. novembril 825 kutsus Ludwig Vaga paavsti loal kokku Pariisi sinodi, millel osalenud piiskopid üritasid leida kompromissvarianti, kuid kaldusid hoopis toetama piltide keelamist. Sinodil leiti, et pilte tuleks kirikutes sallida vaid ornamentidena. Sensi piiskop Jérémie ja Orléansi piiskop Jonas siirdusid sinodi otsustega Rooma, et anda need paavstile tutvumiseks, kuid Eugenius II vastust pole teada.

Paavst lubas Rooma ka Bütsantsist tagakiusamise eest põgenenud vaimulikke.

Reformid
--------

Eugenius II otsustas 14.–15. novembril 826 Roomas peetud sinodil rajada uusi õppeasutusi ja kapiitleid. Sinodil tauniti preestritel ilmalike riietuste kandmist ja seotust ilmalike tegevustega. Sinodil leiti ka, et harimatute piiskoppide ja preestrite tegevus tuleks peatada seniks, kuni nad õpivad oma kohustusi täitma. Sinodi otsuseid tunnustati ka Frangi riigis.

Uued kardinalid
---------------

Eugenius II ajal oli 8 uut kardinali.

1. Benedetto, Albano piiskop
2. Cesare, Ostia piiskop
3. Constantino, Palestrina piiskop
4. Giovanni Datus, Santi Sergio e Bacco kiriku kardinaldiakon
5. Giusto, Santa Cecilia piiskop
6. Gregorio, Velletri piiskop
7. Samuele, Sabina piiskop
8. Stefano, Porto piiskop

Reliikviad
----------

Eugenius II andis 826. aastal püha Sebastianuse ja Gregorius I reliikviad Rooma saabunud Soissons’i St-Médard’i kloostri abtile Hilduinile.

Misjon
------

Eugenius II lähetas aastal 826 misjonär Püha Ansgari misjoneerima Taani hõime.

Eugenius II kultuuriloos
------------------------

Eugenius II lasi renoveerida Rooma Santa Sabina kiriku. Mõned Eugeniusele omistatud dokumendid on hiljem osutunud Passau piiskopi Piligrimi koostatud nn. Lorch’i võltsinguteks.

Surm
----

Eugenius II suri 27. augustil 827 ja maeti Rooma Peetri kirikusse.

Hinnang
-------

"Liber Pontificalis" iseloomustab teda kui õpetatud, kõneosavat, heldet, tagasihoidlikku ja rahuarmastavat vaimulikku.

Kirjandus
---------

* J. N. D. Kelly: *The Oxford Dictionary of Popes*. 1996.
* *Liber Pontificalis*.

Välislingid
-----------

* Artikkel Eugenius II kohta. *(inglise keeles)*
* Artikkel Eugenius II kohta. *(inglise keeles)*
* Eugenius II dokumendid.
* Abt Hilduinile saadetud reliikviad Soissons’i piiskopkonna artiklis. *(inglise keeles)*
* Artikkel pilditülist. *(inglise keeles)*
* Artikkel Piligrimi kohta. *(inglise keeles)*
* 9. sajandi konsistooriumid.

|  |  |  |
| --- | --- | --- |
| Eelnev**Paschalis I** | **Rooma paavst**824–827 | Järgnev**Valentinus** |


Roomakatoliku kiriku paavstid

**1.–4. sajand:** Peetrus **·**  Linus **·**  Anacletus I **·**  Clemens I **·**  Evaristus **·**  Aleksander I **·**  Sixtus I **·**  Telesphorus **·**  Hyginus **·**  Pius I **·**  Anicetus **·**  Soter **·**  Eleutherus **·**  Victor I **·**  Zephyrinus **·**  Calixtus I **·**  Urbanus I **·**  Pontianus **·**  Anterus **·**  Fabianus **·**  Cornelius **·**  Lucius I **·**  Stephanus I **·**  Sixtus II **·**  Dionysius **·**  Felix I **·**  Eutychianus **·**  Caius **·**  Marcellinus **·**  Marcellus I **·**  Eusebius **·**  Miltiades **·**  Silvester I **·**  Marcus **·**  Julius I **·**  Liberius **·**  Damasus I **·**  Siricius **·**  Anastasius I

**5.–8. sajand:** Innocentius I **·**  Zosimus **·**  Bonifatius I **·**  Coelestinus I **·**  Sixtus III **·**  Leo I Suur **·**  Hilarius **·**  Simplicius **·**  Felix III **·**  Gelasius I **·**  Anastasius II **·**  Symmachus **·**  Hormisdas **·**  Johannes I **·**  Felix IV **·**  Bonifatius II **·**  Johannes II **·**  Agapetus I **·**  Silverius **·**  Vigilius **·**  Pelagius I **·**  Johannes III **·**  Benedictus I **·**  Pelagius II **·**  Gregorius I Suur **·**  Sabinianus **·**  Bonifatius III **·**  Bonifatius IV **·**  Adeodatus I **·**  Bonifatius V **·**  Honorius I **·**  Severinus **·**  Johannes IV **·**  Theodorus I **·**  Martinus I **·**  Eugenius I **·**  Vitalianus **·**  Adeodatus II **·**  Donus **·**  Agatho **·**  Leo II **·**  Benedictus II **·**  Johannes V **·**  Conon **·**  Sergius I **·**  Johannes VI **·**  Johannes VII **·**  Sisinnius **·**  Constantinus **·**  Gregorius II **·**  Gregorius III **·**  Zacharias **·**  Stephanus II **·**  Paulus I **·**  Stephanus III **·**  Hadrianus I **·**  Leo III

**9.–12. sajand:** Stephanus IV **·**  Paschalis I **·**  Eugenius II **·**  Valentinus **·**  Gregorius IV **·**  Sergius II **·**  Leo IV **·**  Benedictus III **·**  Nicolaus I **·**  Hadrianus II **·**  Johannes VIII **·**  Marinus I **·**  Hadrianus III **·**  Stephanus V **·**  Formosus **·**  Bonifatius VI **·**  Stephanus VI **·**  Romanus **·**  Theodorus II **·**  Johannes IX **·**  Benedictus IV **·**  Leo V **·**  Sergius III **·**  Anastasius III **·**  Lando **·**  Johannes X **·**  Leo VI **·**  Stephanus VII **·**  Johannes XI  **·**  Leo VII **·**  Stephanus VIII  **·**  Marinus II **·**  Agapetus II **·**  Johannes XII **·**  Leo VIII **·**  Benedictus V **·**  Leo VIII **·**  Johannes XIII **·**  Benedictus VI **·**  Benedictus VII **·**  Johannes XIV **·**  Johannes XV **·**  Gregorius V **·**  Silvester II **·**  Johannes XVII **·**  Johannes XVIII **·**  Sergius IV **·**  Benedictus VIII **·**  Johannes XIX **·**  Benedictus IX **·**  Silvester III **·**  Benedictus IX **·**  Gregorius VI **·**  Clemens II **·**  Benedictus IX **·**  Damasus II **·**  Leo IX **·**  Victor II **·**  Stephanus IX **·**  Nicolaus II  **·**  Aleksander II **·**  Gregorius VII **·**  Victor III **·**  Urbanus II **·**  Paschalis II **·**  Gelasius II **·**  Calixtus II **·**  Honorius II **·**  Innocentius II **·**  Coelestinus II **·**  Lucius II **·**  Eugenius III **·**  Anastasius IV **·**  Hadrianus IV **·**  Aleksander III **·**  Lucius III **·**  Urbanus III **·**  Gregorius VIII **·**  Clemens III **·**  Coelestinus III **·**  Innocentius III

**13.–16. sajand:** Honorius III **·**  Gregorius IX **·**  Coelestinus IV **·**  Innocentius IV **·**  Aleksander IV **·**  Urbanus IV **·**  Clemens IV **·**  interregnum **·**  Gregorius X **·**  Innocentius V **·**  Hadrianus V **·**  Johannes XXI **·**  Nicolaus III **·**  Martinus IV **·**  Honorius IV **·**  Nicolaus IV **·**  interregnum **·**  Coelestinus V **·**  Bonifatius VIII **·**  Benedictus XI **·**  Clemens V **·**  interregnum **·**  Johannes XXII **·**  Benedictus XII **·**  Clemens VI **·**  Innocentius VI **·**  Urbanus V **·**  Gregorius XI **·**  Urbanus VI **·**  Bonifatius IX **·**  Innocentius VII **·**  Gregorius XII **·**  interregnum **·**  Martinus V **·**  Eugenius IV **·**  Nicolaus V **·**  Calixtus III **·**  Pius II **·**  Paulus II **·**  Sixtus IV **·**  Innocentius VIII **·**  Aleksander VI **·**  Pius III **·**  Julius II **·**  Leo X **·**  Hadrianus VI **·**  Clemens VII **·**  Paulus III **·**  Julius III **·**  Marcellus II **·**  Paulus IV **·**  Pius IV **·**  Pius V **·**  Gregorius XIII **·**  Sixtus V **·**  Urbanus VII **·**  Gregorius XIV **·**  Innocentius IX **·**  Clemens VIII

**17.–20. sajand:** Leo XI **·**  Paulus V **·**  Gregorius XV **·**  Urbanus VIII **·**  Innocentius X **·**  Aleksander VII **·**  Clemens IX **·**  Clemens X **·**  Innocentius XI **·**  Aleksander VIII **·**  Innocentius XII **·**  Clemens XI **·**  Innocentius XIII **·**  Benedictus XIII **·**  Clemens XII **·**  Benedictus XIV **·**  Clemens XIII **·**  Clemens XIV **·**  Pius VI **·**  Pius VII **·**  Leo XII **·**  Pius VIII **·**  Gregorius XVI **·**  Pius IX **·**  Leo XIII **·**  Pius X **·**  Benedictus XV **·**  Pius XI **·**  Pius XII **·**  Johannes XXIII **·**  Paulus VI **·**  Johannes Paulus I **·**  Johannes Paulus II

**21. sajand:** Benedictus XVI **·**  Franciscus


{{{päis}}}

{{{sisu}}}